অর্থাৎ গোটা দেশে এক গুমোট পরিস্থিতির সৃষ্টি হয়েছে। আওয়ামী লীগের কোনো কোনো নেতা পর্যন্ত আশঙ্কা করছেন যে, ফের ১/১১’র পরিস্থিতি সৃষ্টি হতে যাচ্ছে। তা যদি হয়, তাহলে সেটি হবে আরও ভয়াবহ। সরকার রাষ্ট্রকে যে অবস্থায় নিয়ে গেছে তাতে দেশ এক অনিবার্য গৃহযুদ্ধের মুখোমুখি এসে দাঁড়িয়েছে। আত্মরক্ষার্থে মানুষ রুখে দাঁড়াবেই। কোনো স্বৈরাচারী জনবিচ্ছিন্ন সরকার জনতার সে প্রতিরোধের মুখে টিকতে পারেনি। বর্তমান সরকারও যে পারবে না সেটি নিশ্চিত করেই বলা যায়।